Една голяма част от приложението на WiFi камери е свързана с целите на охранителната дейност, осигуряваща безопасност и защита. Ето защо от решаващо значение е способността на IP камерите да запазват направените от тях записи за достатъчно дълъг период от време. Разбира се, този срок може да варира в голям диапазон в зависимост от естеството на устройството и целите на неговата употреба. Стандартно повечето камери запазват записи за срок от 30 до 90 дни, но, ако биват използвани в банкови или финансови институции, този срок може да бъде удължен между три и шест месеца.